究竟盡快買樓定係等中國香港樓市大跌3-4成才買,有篇超越香港的事實文章,大家不妨參考--
之前講過一篇內地經濟與港樓價,但近日同同事再番一番大陸,細說當年情之后,亦感慨其實內地的財富真係積累得很快,那時候香港接濟的大陸,大國崛起後,有錢的人唔止係一個現象,而且更正正圍繞係你身邊。
回想十年前隊長岩岩踏足社會不久就要經常到國內出差,那時候的國內同事都只係剛起步的階段,簡單的講都係打工仔一名,你叫佢攞幾皮野出黎,對於果時幾千蚊人工的佢地,真係唔係一件易事。但十年過去,細數一下呢班人,其實都蠻有意思:
同事A是一個能力極普通的北京大媽(那時叫做小姑娘吧),當年的佢由做我同事變左做我的下屬,人工能力都係普普通通不過不失,不過呢幾年北京房價大升,佢屋企因為係喬遷戶有樓分,呢家成家人(佢係獨女),有三間屋,唔駛供,帳面係約莫2500萬的身家,係工作上佢仲係無突破搵15000左右,但係身家早已經超越很多人了。
同事B係一個上海的銷售經理,當時黎講算係公司top sales,搵錢應該係十年前搵30000人仔左右,係十年前的上海係一個好唔錯的數字,而據聞佢當時已經好早買左兩三層樓,至07/08年左右離開公司,已經憑樓賺左800-1000萬,然後佢自己開左間公廠,搶番以前自己的客黎做,雖然唔係話做得好大,但都叫自己有盤生意又有樓有實有錢,估計佢而家身家起碼淨5千萬人仔。
同事C係一個深圳銷售,平時都係獨來獨往,但泊左間工廠同我地做D外購野,其實佢當年仲係公司的時候已經唔係好對路,搵一萬兩萬的佢楂架車同住的樓都唔係好對稱,不過佢當然都盡量唔講太多,及后有一日佢都直情唔做了,搖身一變變左做果間工廠的股東,到底有身家幾錢好難講,不過以我知的股份同規模,幾千萬的身家應該走唔甩。
同事D都係一個深圳的銷售經理,佢算係第二代的top sales所以人工好勁,據佢所講其實佢又係早期買樓的人,呢家有兩層係深圳已經變左做1800萬左右,而佢的cash有一次我唔小心係佢未登出的电腦睇到,據佢所講係炒股炒番黎,但都有1000萬左右。
同事E係一個廣洲銷售經理,佢憑住一股勇氣自己開廠離開公司,遇著一個機遇佢的工廠生意變得很好,當然其實佢真係曾經經過好痛苦的時間,但今時今日据聞淨利潤呢幾年已經有四千至五千萬左右,仲未計佢盤生意的資產,而家佢係廣洲亦投資左好幾個物業。
以上係我部份國內同事比較突出的情況,當然亦有一部份只係早期買樓但都乖乖打工,又或者無比較平實的人都有,但對於以上呢個比例的發述人數,其實係一件好神奇的事,特別係對比十年前我地香港同事本來係財務高高在上的情況下,最近呢五年十年,佢地真係用幾年時間就通過唔同方法,追過左香港打工仔勞碌一生的成果。
不過無獨有偶,上面呢一堆人好幾個都同物業的資產升值有關,可想而知要發述的其中一個方式,就係通過物業,呢样野係中國人的社會係一個不變的定律。當然,你諗到盤生意出黎又做得起,係無限的可能,不過一個唔太用腦的方式,始終物業係好好的選擇。而睇番今時今日的深圳樓,同早幾個月講的又唔同左,最近半年一年,係香港死晒的物業市場下,不經不覺好多深圳樓又大升左一段,如果你話香港樓係唔合理,咁你真係要番深圳睇下咩叫唔合理,比佢地去到借錢要5/6/7厘去買樓的樓市,房價對人工收入的比例應該更加超越香港,而家每平8萬10萬的樓盤通街都係,呢口價已經接近同香港持平。
而10九幾萬一平的樓亦開始有,問心,你話深圳樓超越香港,可能只係時間的問題。3D的出現,特別係BSD,其實已經交足功課,你睇下大陸D人咁富貴,但香港樓無法展現應有的樓價表現,都只係因為有15%的BSD,如果唔係深圳樓又點會有機會超越香港。
所以如果你係要對樓市作出平貴的諗法,一方面可以只諗自己人工以及樓價的過往表現,但記住另一邊廂,係一河之隔的深圳,班友仔係好L有錢之餘,佢地的樓已經開始超過你。你唔好理佢爆唔爆,問題係你信唔信香港樓賣20000蚊一呎的同時,佢地的樓係賣到40000萬一呎?如果你認為香港係有優勢的話,咁你要認真諗下究章係香港樓太平,定係大陸樓太貴,不過諗還諗,諗太耐或諗錯左,受市場懲罰的就係諗錯答案的結果。
記住,呢個只係今時今日的情況,但你要諗下財富增速的分野,因為如果你一年叻極都係儲二三十萬,但人地呢家資產代住四五千黎以10-20%一年去計,情況同距離只會越接越遠。
轉自80後隊長